Kamu bisa jelasin ke aku soal Papan Anggegana Hang Nadim dalam bahasa jawa?

Papan Anggegana Hang Nadim (IATA: BTH, ICAO: WIDD) utawi ingkan dipunkenal kanthi nama Papan Anggegana Internasional Hang Nadim inggih punika sawijining papan anggegana ingkang dumunung ing Kutha Batam, Kapuloan Riau. Papan anggegana punika pikantuk nama saking Laksamana Hang Nadim ingkang misuwur saking Kasultanan Malaka. Papan Anggegana punika gadhah landas pacu sakitar 4.025 mèter ingkang dadosaken papan anggegana punika minangka papan anggegana ingkang gadhah landasan pacu paling dawa ing Indonesia. Kanthi kaanan makaten, Papan Anggegana Hang Nadim saged nampung wolu las pesawat ingkang ageng kaliyan jinis Boeing 767.

Panyebrangan féri sampun dados metode transportasi utama saperlu tindakan dhateng pulo-pulo sebrang, kalebet Singapura. Nanging samsaya dangu, panyebrangan migunakaken féri wiwit kirang efektif, saéngga kabangun Papan Anggegana Hang Nadim. Papan Anggegana punika kabukti cekap efektif lan wiwitanipun kakmbangaken minangka alternatif Papan Anggegana Internasional Changi ingkang dumunung wonten ing Singapura amargi papan anggegana punika gadhah landasan pacu ingkang dawa saperlu nampung pesawat-pesawat jinis Boeing 747. Nanging, papan anggegana punika ugi pikantuk saingan ingkang lumayan ketat saking papan anggegana-papan anggegana sanès ing Wewengkon Pertumbuhan Segitiga Sijori kados ta Papan Anggegana Internasional Senai ingkang dumunung ing Johor Bahru (saking nagara Malaysia) lan Papan Anggegana Internasional Changi Singapura ingkang dumunung ing Singapura.